I en lang og grundig artikelserie i Nordjyske Stiftstidende afslørede Lars Teilmann i foråret en ikke hidtil kendt årsag til mange, mystiske dødsfald blandt psykisk syge. Serien viste, at dødsfaldene ofte skyldes et alt for højt forbrug af medicin. Artikelserien har bl.a. medført, at Sundhedsstyrelsen besluttede at stramme procedurerne for psykisk syges medicinforbrug, ligesom den fik sundhedsminister Jakob Axel Nielsen (K) til at forlange faste obduktioner, når der sker pludselige dødsfald blandt psykisk syge. Ud over hæderen består prisen af et legat på 50.000 kr. /ritzau/

Referat:
Lars Teilmann, journalist på Nordjyske Medier, blev tirsdag hædret med en af landets største journalistiske priser, Spadestiksprisen.